Ingelise Udjus

Ingeborg Louise «Ingelise» Udjus (født 9. september 1920 i Drammen, død 5. desember 2001«Nekrologer: Ingelise Udjus», Aftenposten, 31. desember 2001, s. 23) var en norsk folkeopplysnings- og museumsarbeider.

Udjus var under okkupasjonen aktiv i Milorg og flyktet til Sverige der hun ble tilknyttet den norske legasjonen i Stockholm. I Sverige arbeidet hun også med de norske politistyrkene i Karesuando. Hun var også tilknyttet polititroppene i Narvik. Etter den andre verdenskrig utdannet Udjus seg til cand.mag. ved Universitetet i Oslo. I 1950 tok hun pedagogisk seminar og 1959–1960 fulgte hun seminar i voksenpedagogikk ved Universitetet i Oslo. Senere gjennomførte hun også Forsvarets høgskole.«Ingelise Udjus 75 år 9. september», NTBtekst, 23. august 1995.

Fra 1959 til 1965 var Udjus generalsekretær i Folkeuniversitetet. Hun var deretter til 1979 sjef for Avdeling for opplysningsvirksomhet ved Universitetet i Oslo. Fra 1980 til 1990 var hun daglig leder ved Statens Museumsråd. Udjus var medlem av en rekke offentlige komiteer og utvalg. Hun var medlem av den norske Unesco-kommisjonen, satt i den den norsk-belgisk kulturkommisjonen, i fransk-norsk kulturkomité og i Voksenopplæringsrådet.

Udjus var innehaver av Deltagermedaljen.«Jubilanter», Aftenposten, 9. september 2000, s. 19. Hun ble også utnevnt til ridder av den franske ordenen Palmes Académiques.«Jubilanter», Aftenposten, 9. september 1995, s. 10.

 Referanser 

Kategori:Medlemmer av Milorg
Kategori:Norske museumsfolk
Kategori:Deltagermedaljen
Kategori:Palmes académiques (Frankrike)
Kategori:Personer fra Drammen kommune
Kategori:Fødsler i 1920
Kategori:Dødsfall i 2001